শানের সুরে ভাসবে কলকাতা! কবে অনুষ্ঠান? কোথায় মিলবে টিকিট?

ওয়েব ডেস্ক: এবার শানের (Shaan) সুরের জোয়ারে ভাসতে চলেছে শহর কলকাতা (Kolkata)। গানে গানে ভরে উঠবে হেমন্তের সন্ধ্যা। আগামী ১০ই অক্টোবর অনুষ্ঠিত হতে চলেছে ‘দ্য ইনফিনিটি ট্যুর – শান লাইভ’। এই বিশেষ সঙ্গীতানুষ্ঠান হবে বিশ্ব বাংলা এক্সিবিশন সেন্টারে। সন্ধ্যা ৬টা থেকে রাত ১০টা পর্যন্ত চলবে এই মনোমুগ্ধকর মিউজিক কনসার্ট (Live Music Concert)।

এই বিশেষ অনুষ্ঠানটির মূল আয়োজক ‘বেঙ্গল ওয়েব সলিউশন’ (Bengal Web Solution), সহযোগিতায় রয়েছে ‘পার্পল ইভেন্ট’ (Purple Event)। অনুষ্ঠানটির অন্যতম স্পন্সর ‘পিসি চন্দ্র জুয়েলার্স’ (P C Chandra Jewellers), আর সঙ্গী হিসেবে রয়েছে ‘সুপার শক্তি লেজার পাওয়ার অ্যান্ড ইনফ্রা’ (Super Shakti, Laser Power & Infra), এবং আরও বেশ কিছু সংস্থা যেমন ঘোষ অপটিকস, মেট্রো ফার্মা, খুশি মিডিয়া এবং কৃষ্ণ ইভেন্টস।

আরও পড়ুন: জুবিন গর্গের মৃত্যু তদন্তে নতুন মোড়, ম্যানেজার ও আয়োজকের বিরুদ্ধে বিষ প্রয়োগের অভিযোগ

কারভাচৌথের দিনে অনুষ্ঠিত হবে এই অনুষ্ঠান। তাই আয়োজকরা জানিয়েছেন, পূর্ণিমার আলোয় চাঁদ উঠবে, আর সেই সঙ্গে মঞ্চে উঠবেন শান, তাঁর অনবদ্য গান আর সুরে ভরে তুলবেন কলকাতার রাত। এই অনুষ্ঠানের মাধ্যমে গায়ক শানের ২৫ বছরের সঙ্গীত-যাত্রা পূরণের উদ্‌যাপনও হবে।

এই কনসার্টের টিকিট পাওয়া যাবে শুধুমাত্র ‘বুক মাই শো’ (BookMyShow) ও ‘ডিস্ট্রিক্ট বাই জোমাটো’ (District by Zomato)-এর মাধ্যমে। তাই শানের সুরে মেতে উঠতে চাইলে এক্ষুনি কেটে ফেলুন শোয়ের টিকিট।